**BIOLOGIJA 8. razred**

**POUK NA DALJAVO ( DOMA ), petek, 22. 5. 2020**

Limfna obtočila

**Navodila za učence**

Spoznali smo že srčno-žilni sistem, ki ga lahko štejemo k obtočilom. Danes pa boš spoznal/-a še limfna obtočila.

**Limfni sistem**

Nekaj tekočine iz krvnega obtoka nenehno uhaja v prostore med celicami. Ta tekočina se zbira v limfnem sistemu, ki zbrano tekočino – limfo (mezgo), vrača v krvni obtok. Limfna obtočila sodelujejo tudi pri obrambi telesa pred tujki.

***Razmisli in razišči***

* Kadar se tipaš po vratu, pod spodnjo čeljustjo, lahko včasih zatipaš majhne vozličke, ki te lahko malo bolijo. Tudi hripav glas lahko imaš. Kaj se dogaja?

V **učbeniku** na str. **105-107**, si preberi **zgradba limfnih obtočil** ter **obrambni ali imunski sistem**. V **zvezek** si zapiši naslov Limfna obtočila in prepiši zapis v zvezek.

**Delovni list** Zaščita pred boleznimi, prepiši v zvezek in reši naloge, pomagaj si z učbenikom.

*Zapis v zvezek, petek, 22. 5. 2020*


LIMFNA OBTOČILA

Limfna obtočila so iz **limfnih žil, limfnih vozlov ali bezgavk** in **vranice**. **Bezgavke** prečiščujejo limfo, odstranjujejo tujke, kot so bakterije in virusi. **Vranica** tudi sodeluje pri obrambi pred okužbami, vendar se tam prečiščuje kri in ne limfa.

Za obrambo pred okužbami so v krvi **protitelesa,** ki prepoznajo tujek in ga uničijo. Pri tem sodelujejo **bele krvničke ali levkociti**, med katerimi so najpomembnejši **limfociti**.

Delovni list **Zaščita pred boleznimi**

1. Oglej si spodnjo fotografijo in odgovori na vprašanja.



1. Kaj je prikazano na shemah 1-4?
2. Kaj je vneseno v telo na shemi št. 1?
3. Kaj se dogaja v telesu na shemi št. 2?
4. Kaj predstavljajo polkrožne oblike na shemah št. 2,3 in 4?
5. Kje nastajajo snovi, ki jih predstavljajo polkrožne oblike in kaj je njihova naloga v telesu?
6. Na kateri sliki vidiš osebo, ki lahko zboli? Razloži.
7. Kaj predstavlja shema št.4?
8. Pred katerimi boleznimi se lahko zavarujemo z metodo, prikazano na sličicah? Kdo jih povzroča?
9. S pomočjo spleta ali drugih virov poišči, kje v človeškem telesu najdemo bezgavke, in jih naštej.

